I [[1978]] blev Air New Zealand fusioneret med NAC, og i [[1989]] blev selskabet børsnoteret. I [[1996]] købte Air New Zealand halvdelen af det australske flyselskab [[Ansett Airlines]], et køb der senere skulle betyde at Air New Zealand var ved at gå [[konkurs]]. I [[1999]] blev selskabet medlem af Star Alliance, og året efter købte man resten af Ansett. Ansett var dog i problemer, og på grund af manglende vedligeholdelse af selskabets fly blev en række fly i flere omgange beordret til at blive på jorden. Der var dog efterhånden ikke flere penge i kassen, så den [[10. september]] [[2001]] valgte man, efter at [[Qantas]] havde sagt nej til at købe Ansett for $1, at lade Ansett gå konkurs. Samtidigt var selve Air New Zealand heller ikke langt fra konkursen og var nødt til at blive reddet af den newzealandske regering.
Historie Foreninger Organisationer